
23-TA-2718: Noteikumu projekts (Grozījumi)
Grozījumi Ministru kabineta 2016. gada 30. augusta noteikumos Nr. 588 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.2. pasākuma "Atkritumu pārstrādes veicināšana" īstenošanas noteikumi"

Vides aizsardzības un reģionālās attīstības ministrija, turpmāk – Ministrija, ir sagatavojusi tiesību akta projektu “Grozījumi Ministru kabineta 2016. gada 30. augusta noteikumos Nr. 588 “Darbības programmas ‘Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi””, projekta ID 23-TA-2718, turpmāk – Projekts. Biedrība “LATVIJAS ATKRITUMU SAIMNIECĪBAS UZŅĒMUMU ASOCIĀCIJA”, reģistrācijas Nr.40008013925, turpmāk – LASUA, ir iepazinusies ar Projektu un izsaka turpmāk norādīto priekšlikumu par to.

Lai mazinātu risku saistībā ar Kohēzijas fonda finansējuma apguvi, vienlaikus sekmējot uzsākto projektu veiksmīgāku un efektīvāku īstenošanas procesu, LASUA ierosina papildināt Projektu ar 33.5 punktu šādā redakcijā:
“33.5 Sadarbības iestāde līdz 2023. gada 31. decembrim var piemērot proporcionalitātes maiņu maksājumu veikšanā, primāri pieļaujot attiecināmo izmaksu finansēšanu 100 % apmērā no projekta Kohēzijas fonda finansējuma, nepiemērojot attiecināmo un neattiecināmo izmaksu proporciju.”
 
Piedāvātā redakcija
33.5 Sadarbības iestāde līdz 2023. gada 31. decembrim var piemērot proporcionalitātes maiņu maksājumu veikšanā, primāri pieļaujot attiecināmo izmaksu finansēšanu 100 % apmērā no projekta Kohēzijas fonda finansējuma, nepiemērojot attiecināmo un neattiecināmo izmaksu proporciju.

